સચિન અને સમીરે પાણી ગરમ કર્યું અને મેં અને અંજલીએ બાળકને નવડાવ્યું અને બેબી ઓઈલથી માલિશ કરીને નવા કપડાં પણ પહેરાવ્યા ! રોહન એ બાળક માટે ચાદર લઈ આવ્યો અને બાળકને જોઈને એની મમ્મી રડવા લાગી અને અમને પગે લાગવા લાગી ! મેં કહ્યું, બેન હવે તમે તમારા બાળકનું બરાબર ધ્યાન રાખજો અને એને સમયસર જમવાનું અને ચોખ્ખું પાણી આપજો ! એ બેન બોલ્યા, ભલે મેડમ ! રાત્રે ઘરે પહોંચીને અમને એક અલગ જ પ્રકારની શાંતિનો અનુભવ થયો અને નક્કી કર્યું કે બધા યુવાનોને ભેગા કરીને કંઈક ચેન્જ તો લાવીશું જ ! રવિવારે સવારે અમે શિડયુલ પ્રમાણે ગાર્ડનની સફાઈ કરી અને રાજુકાકાને ત્યાં નાસ્તો કરતાં સમયે અમે એક ફેસબુક પેજ બનાવીને એક મુવમેન્ટની શરૂઆત કરી અને ધીમે ધીમે અમારું અભિયાન પાટા પર આવ્યું અને દર શનિવારે અને રવિવારે ઘણા યુવાનો અમારી સાથે ગરીબ બાળકોની મદદ કરવા માટે આવવા લાગ્યા. અમે એક વેબસાઈટ પણ બનાવી અને અમારું આખુ વર્ક દુનિયાને દેખાય અને વધારેમાં વધારે લોકો અમારા અભિયાનનો હિસ્સો બને એવા પ્રયાસ પણ કર્યા. ધીમે ધીમે અમને દેશ-વિદેશ માંથી ડોનેશન પણ મળવા લાગ્યું અને આ અભિયાન અમે એક શહેર પૂરતું ન રાખીને ગુજરાતના બીજા શહેરોમાં પણ શરું કર્યું.